Nolikuma 9.pielikums
ATKLĀTS KONKURSS
“Miera ielas posma, no Zemeņu ielas līdz Aizsargu ielas rotācijas aplim, pārbūve, Jelgavā”

	Identifikācijas Nr. JVP 2026/90/AK

LĪGUMA PROJEKTS
“Ūdensapgādes tīklu izbūve Miera ielas posmā, no Zemeņu ielas līdz Bauskas ielai”

Jelgavā								Datums skatāms laika zīmogā


Sabiedrība ar ierobežotu atbildību “JELGAVAS ŪDENS”, reģistrācijas Nr. 41703001321, juridiskā adrese Ūdensvada iela 4, Jelgava, LV-3001, tās valdes locekļa Edgara Līča personā, kurš rīkojas saskaņā ar  statūtiem (turpmāk – Pasūtītājs) no vienas puses, un
Jelgavas valstspilsētas pašvaldība, reģistrācijas Nr. 40900039904, Jelgavas valstspilsētas pašvaldības iestādes “Centrālā pārvalde”, reģistrācijas Nr. 90000042516, juridiskā adrese Lielā iela 11, Jelgava, LV-3001, personā, kuru pārstāv Jelgavas valstspilsētas pašvaldības izpilddirektore Irina Malahovska, kura rīkojas saskaņā ar Jelgavas valstspilsētas pašvaldības 2023. gada 23. februāra saistošajiem noteikumiem Nr. 23-1 “Jelgavas valstspilsētas pašvaldības nolikums” (turpmāk – Projekta īstenotājs) no otras puses, un
Uzņēmēja nosaukums, reģistrācijas numurs, tās pilnvarotā pārstāvja Vārds Uzvārds personā, kurš/-a rīkojas, saskaņā ar dokumenta nosaukums (turpmāk – Izpildītājs), no trešās puses, visi kopā/atsevišķi saukti Puses/Puse,
saskaņā ar atklāta konkursa “Miera ielas posma, no Zemeņu ielas līdz Aizsargu ielas rotācijas aplim, pārbūve, Jelgavā”, identifikācijas Nr. JVP 2026/90/AK,  (turpmāk – Atklāts konkurss) rezultātiem un Izpildītāja iesniegto piedāvājumu Atklātam konkursam (turpmāk – Izpildītāja piedāvājums), 
lai īstenotu Eiropas Savienības kohēzijas politikas programmas 2021.- 2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumu 2.atlases kārtas projektu “Uzņēmējdarbības attīstībai nepieciešamās inženiertehniskās infrastruktūras izveide Bauskas ielā, Jelgavā (no Platones tilta līdz Miera ielas aplim)”, noslēdz šādu līgumu (turpmāk – Līgums):

1. LĪGUMA PRIEKŠMETS
Pasūtītājs pasūta un Izpildītājs apņemas izbūvēt un nodot ekspluatācijā Līgumā noteiktajā termiņā Miera ielas posmā no Zemeņu ielas līdz Bauskas ielai, Jelgavā (turpmāk – Objekts) centralizēto ūdensapgādes tīklu būvdarbus (turpmāk – Darbi) saskaņā ar būvniecības ieceres “Miera ielas un esošā Miera ielas, Aizsargu ielas un Bauskas ielas rotācijas apļa pārbūve, Jelgavā” 2., 3. un 4. kārtu (būvniecības lietas numurs Būvniecības informācijas sistēmā (turpmāk – BIS) BIS-BL-389431-8417) (turpmāk – Būvprojekts) (1.pielikums), Tehniskās specifikācijas (2. pielikums), Izpildītāja Piedāvājuma (3. pielikums), Būvniecības koptāmes (4. pielikums), Darbu izpildes kalendārā grafika (5. pielikums), Līguma, būvnormatīvu un citu normatīvo aktu prasībām.

2. LĪGUMCENA UN NORĒĶINU KĀRTĪBA
2.1. Līguma cena (turpmāk – Līgumcena) par kvalitatīvi (atbilstoši Būvprojektam un normatīvajiem aktiem) un savlaicīgi (atbilstoši Darbu izpildes kalendārajam grafikam) veiktiem Darbiem ir skaitlis cipariem un vārdiem euro. Pievienotās vērtības nodoklis 21% (divdesmit viens procents) ir skaitlis cipariem un vārdiem euro. Līgumcenas un pievienotās vērtības nodokļa kopējā summa ir skaitlis cipariem un vārdiem euro.
2.2. Saskaņā ar Pievienotās vērtības nodokļa likuma 142. pantu, par veiktajiem Darbiem piemērojama pievienotās vērtības nodokļa “reversā” (apgrieztā) maksāšanas kārtība.
2.3. Izpildītāja piedāvājumā norādītās Darbu vienību izmaksas paliek nemainīgas visā Līguma izpildes laikā, izņemot Līguma 2.4. apakšpunktā noteiktajā gadījumā.
2.4. Ja pēc Līguma noslēgšanas datuma normatīvajos aktos tiek izdarīti grozījumi nodokļos un nodevās, kas pazemina vai paaugstina Izpildītāja veikto Darbu izmaksas, tad ar normatīvo aktu spēkā stāšanās dienu aprēķinot Līgumcenu tiek piemērotas noteiktās nodokļu likmes.
2.5. Izpildītājs apliecina, ka Līgumcenā iekļautas visas izmaksas, kas saistītas ar attiecīgo Darbu pilnīgu un kvalitatīvu izpildi, tajā skaitā, Būvprojektam un Izpildītāja piedāvājumam atbilstošo darbu un materiālu izmaksas, izmaksas, kas saistītas ar speciālistu darba apmaksu, piegādes izpildei nepieciešamo līgumu slēgšanu, komandējumiem, nodokļiem un nodevām, Objekta uzturēšanas (elektrība, ūdens u.c.) izmaksas Darbu veikšanas laikā, kā arī nepieciešamo atļauju saņemšanu no trešajām personām.
2.6. Ja Darbu veikšanas laikā tiek konstatēti papildu darbi, kas nav ietverti Izpildītāja piedāvājumā, bet tie ir saistīti ar Būvprojektu, Izpildītājs papildu darbus veic noteiktās Līgumcenas ietvaros. Šajā gadījumā Izpildītājs nav tiesīgs prasīt papildu finanšu līdzekļus.
2.7. Pasūtītājs norēķinās ar Izpildītāju šādā kārtībā:
2.7.1.  par iepriekšējā mēnesī faktiski izpildītajiem Darbiem 10 (desmit) darba dienu laikā no Izpildītāja sagatavota Līguma noteikumiem atbilstoša rēķina saņemšanas, ko Izpildītājs iesniedz Pasūtītājam 20 (divdesmit) darba dienu laikā no Būvdarbu izpildes akta trīspusējas parakstīšanas vai pieņemšanas dienas Līguma 9.3. vai 9.6. apakšpunktā minētājā gadījumā;
2.7.2. noslēguma maksājumu par faktiski izpildītajiem Darbiem pēdējā mēnesī, 30 (trīsdesmit) dienu laikā no Izpildītāja sagatavota Līguma noteikumiem atbilstoša rēķina saņemšanas, ko Izpildītājs iesniedz Pasūtītājam 20 (divdesmit) darba dienu laikā no Objekta nodošanas un pieņemšanas akta trīspusējas parakstīšanas dienas.
2.8.  Izpildītājam rēķinā jānorāda:
2.8.1.  šādi maksātāja rekvizīti:
	Maksātājs
	Sabiedrība ar ierobežotu atbildību ”JELGAVAS ŪDENS”

	Nodokļu maksātāja reģ. Nr.
	41703001321

	Adrese
	Ūdensvada iela 4, Jelgava, LV-3001

	Banka
	AS SEB Banka

	Bankas kods
	UNLALV2X

	Konta Nr.
	LV40UNLA0050023486256


2.8.2. teksts: “Saskaņā ar Pievienotās vērtības nodokļa likuma 142. pantu piemērojama PVN “reversā” (apgrieztā) maksāšanas kārtība”.
2.9. Puses vienojas, ka, par izpildītajiem Darbiem Izpildītājs izraksta elektronisku rēķinu un uz e-pasta adresi jelgavas.udens@ju.lv nosūta paziņojumu par jauna rēķina izrakstīšanu, pielikumā pievienojot rēķinu. Izpildītāja sagatavotais rēķins uzskatāms par saistošu Pasūtītājam, ja tas satur frāzi: „Rēķins ir sagatavots elektroniski un ir derīgs bez paraksta” un Grāmatvedības likuma 11. panta attaisnojuma dokumentā ietveramos rekvizītus.
2.10. Gadījumā, ja Līgums izbeigts pirms Līguma 4.1. apakšpunktā noteiktā termiņa saskaņā ar Līguma 16.2. vai 16.8. apakšpunkta nosacījumiem, Pasūtītājs veic samaksu par Objektā faktiski izpildīto Darbu apjomu (ja tas ir izpildīts atbilstoši Būvprojektam, Līguma prasībām un ir izmantojams Līgumā noteiktajā kārtībā) pēc Līguma 16.7. apakšpunktā noteiktā Būvdarbu izpildes akta visu Pušu parakstīšanas un iesniegšanas.
2.11. Būvdarbu izmaksu izmaiņas ir pieļaujamas pēc Līguma izpildes 12. (divpadsmitā) mēneša un:
2.11.1. Izpildītājs iesniedz pierādījumus, kas apliecina vienības izcenojuma, izejmateriālu un tehnoloģiju cenu    palielinājumu Darbu apjomu sarakstā, uz kuriem var pamatot vienības izcenojuma izmaiņas (piemēram, trešo personu izsniegts dokuments, kas apliecina izcenojuma izmaiņas);
2.11.2. Izpildītājs iesniedz vienības izcenojuma kalkulāciju (atšifrējums) euro, kur ir norādīts katras izmaksu  pozīcijas procentuālais īpatsvars vienības izcenojumā, norādot tās izmaiņas;
2.11.3. atbilstoši Centrālās statistikas pārvaldes datiem ir konstatējams Būvdarbu izmaksu sadārdzinājums;
2.11.4. līgumcenas indeksācija apjoms var būt līdz 15 % (piecpadsmit procentiem) no Līgumcenas par Būvdarbiem.
2.12. Būvniecības izmaksu izmaiņas tiks pārskatītas gadījumā, ja Izpildītājs iesniegs Pasūtītājam Līguma 2.11.1, 2.11.2 un 2.11.3.apakšpunktos noteikto dokumentāciju.
2.13. Izpildītājs apliecina, ka samaksā par Darbu izpildi iekļautas visas izmaksas (izņemot pievienotās vērtības nodokli), kas saistītas ar attiecīgo Darbu pilnīgu un kvalitatīvu izpildi, tajā skaitā, Būvprojektam atbilstošo darbu un materiālu izmaksas, izmaksas, kas saistītas ar speciālistu darba apmaksu, piegādes izpildei nepieciešamo līgumu slēgšanu, komandējumiem, nodokļiem un nodevām, Objekta uzturēšanas (elektrība, ūdens u.c.) izmaksas Darbu veikšanas laikā, kā arī nepieciešamo atļauju saņemšanu no trešajām personām.

3. DARBU IZMAIŅAS
3.1. Pasūtītājs, 5 (piecu) darba dienu laikā rakstveidā saskaņojot ar Projekta īstenotāju, ir tiesīgs veicamajiem Darbiem izmainīt tehniskās prasības, apjomu vai to papildināt, uzdodot veikt Līgumā sākotnēji neparedzētus darbus.
3.2. Pēc Pasūtītāja pieprasījuma Izpildītājam iespējami īsākā laikā ir jāsagatavo detalizēts priekšlikums par Darbu izmaiņu tehniskajiem risinājumiem un izmaksām.
3.3. Izpildītājs ir tiesīgs ierosināt izmaiņas Darbos, kas nav saistītas ar kļūdu novēršanu Būvprojektā, tādā gadījumā Izpildītājam ierosināto izmaiņu tehniskie risinājumi jāsaskaņo ar Būvprojekta autoru par saviem līdzekļiem.
3.4. Darbu izmaiņām piemēro tādas pašas cenas kā analogiem darbiem Līgumā, bet darbiem, kam analogu Līgumā nav, cenu nosaka Pasūtītājs, saskaņojot ar Projekta īstenotāju, ņemot vērā līdzīga rakstura darbu cenas būvniecības nozarē un Izpildītāja iesniegtās un Atbildīgā būvuzrauga saskaņotās cenas kalkulācijas (pamatotas ar tirgus izpētes materiāliem).

4. LĪGUMA IZPILDES TERMIŅI UN SAISTĪBU IZPILDES NODROŠINĀJUMS
4.1. [bookmark: _Hlk216689774]Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums un tā izpildes laiks, ieskaitot Objekta nodošanu ekspluatācijā, ir līdz 2028.gada 30.augustam. 
4.2. Izpildītājs 7 (septiņu) darba dienu laikā pēc Līgumam pēdējā pievienotā droša elektroniskā paraksta un tā laika zīmoga datuma iesniedz Pasūtītājam sekojoši:
4.2.1. dokumentus, kas nepieciešami Darbu uzsākšanas nosacījumu izpildei atbilstoši Būvprojektam un normatīvajiem aktiem;
4.2.2. Darbu veikšanas projektu, kas saskaņots ar Atbildīgo būvuzraugu;
4.2.3. apdrošināšanu apliecinošu dokumentu kopijas, uzrādot oriģinālus (Līguma 14.1. apakšpunkts).
4.3.  Izpildītājs 7 (septiņu) dienu laikā no dienas, kad BIS saņemta atzīme par Darbu uzsākšanas nosacījumu izpildi, saņem lēmumu par satiksmes ierobežošanu vai aizliegšanu un rakšanas darbu saskaņojumu.
4.4. Izpildītājs Darbus Objektā uzsāk pēc Līguma 4.3. apakšpunktā minēto darbību izpildes 5 (piecu) darba dienu laikā. Darbu pabeigšanu Objektā apliecina Pušu parakstīts Objekta nodošanas un pieņemšanas akts.
4.5. Izpildītājam ir tiesības saņemt Līguma 4.1. vai 4.4. apakšpunktā noteikto izpildes termiņa pagarinājumu, ja:
4.5.1. kompetenta valsts vai pašvaldības institūcija, Pasūtītājs vai Projekta īstenotājs ir kavējis vai apturējis Darbu veikšanu no Izpildītāja neatkarīgu iemeslu dēļ;
4.5.2. Darba veikšanu kavējuši apstākļi, kas nav radušies Izpildītāja vainas dēļ.
4.6. Līguma termiņa izbeigšanās neatbrīvo Puses no saistību izpildes, ko tās nav izpildījušas Līguma darbības laikā.
4.7. Izpildītājam ir pienākums ne vēlāk kā 10 (desmit) darba dienu laikā pēc Līguma spēkā stāšanās iesniegt Līguma saistību izpildes nodrošinājumu 10% (desmit procentu) apmērā no Līgumcenas vienā no šādiem veidiem:
4.7.1.	bankas garantija;
4.7.2.	pirmā pieprasījuma garantijas apdrošināšanas līgums;
4.7.3.	naudas summas iemaksa Pasūtītāja kontā.
4.8. Ja Izpildītājs būs izvēlējies 4.7.1. vai 4.7.2. apakšpunktā norādīto saistību izpildes nodrošinājuma veidu, tad Izpildītājs ne vēlāk kā 10 (desmit) darba dienu laikā pēc Līguma spēkā stāšanās dienas iesniedz Pasūtītājam un Projekta īstenotājam attiecīgo dokumentu. Pasūtītājs un Projekta īstenotājs nepieņems apdrošināšanas līgumu, ja tas neatbilst pirmā pieprasījuma garantijas apdrošināšanas līguma prasībām. Garantijai (bankas garantija vai pirmā pieprasījuma garantijas apdrošināšanas līgums) ir jāatbilst šādām prasībām:
4.8.1. garantijas summa ir vienāda ar saistību izpildes nodrošinājuma apmēru;
4.8.2. garantijai ir jābūt spēkā no tās izsniegšanas datuma līdz 30. (trīsdesmitajai) dienai pēc Līguma 4.1. apakšpunktā noteiktā Darbu pabeigšanas termiņa beigām. Ja Darbu termiņš tiek pagarināts, tad Izpildītājam ir pienākums pagarināt arī garantijas spēkā esamības termiņu;
4.8.3.garantijas devējs apņemas samaksāt Pasūtītājam tā pieprasīto garantijas summu pēc pirmā rakstiskā Pasūtītāja pieprasījuma saņemšanas, ar kuru Pasūtītājs būs norādījis, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas, un neprasot, lai Pasūtītājs pierādītu vai norādītu pamatu vai iemeslu, kāpēc tas pieprasa garantijas summu;
4.8.4. garantija ir pakļauta Vienotiem noteikumiem par pieprasījuma garantijām (The ICC Uniform Rules for Demand Guarantees) aktuālajā redakcijā.
4.9. Ja Izpildītājs būs izvēlējies Līguma 4.7.3. apakšpunktā norādīto Līguma saistību izpildes nodrošinājuma veidu, tad Izpildītājs ne vēlāk kā 10 (desmit) darba dienu laikā pēc Līguma spēkā stāšanās veic saistību izpildes nodrošinājuma iemaksu Pasūtītāja norēķinu kontā (Līguma 23. punkts) un iesniedz maksājuma uzdevumu. Saistību izpildes maksājums jāveic vienā nedalītā maksājumā.
4.10. Saistību izpildes nodrošinājums var tikt izmaksāts vai atgriezts Izpildītājam pēc Objekta nodošanas - pieņemšanas akta  trīspusējas parakstīšanas un Garantijas saistību nodrošinājuma iesniegšanas 14 (četrpadsmit) dienu laikā pēc Izpildītāja iesnieguma par tā atmaksu saņemšanas.
4.11. Pasūtītājs pieprasīs garantijas summu garantijas devējam vai neizmaksātās saistību izpildes nodrošinājumu, atkarībā no tā, kuru no saistību izpildes nodrošinājuma veidiem Izpildītājs būs izvēlējies, ja Izpildītājs nebūs izpildījis savas saistības saskaņā ar Līgumu.

5. PUŠU SAISTĪBAS
5.1. Izpildītāja saistības:
5.1.1. Darbus Objektā veikt atbilstoši Līgumam un normatīvo aktu prasībām, ar savu tehniku, darba spēku un nodrošināt visus resursus, kas nepieciešami kvalitatīvai Darba izpildei;
5.1.2. ievērot un pildīt Darba vadības apspriedes protokolā norādītās un apstiprinātās prasības;
5.1.3. Darbu izpildes gaitā regulāri izvest no Objekta būvgružus un nodrošināt tīrību Objektā un tam piegulošajā teritorijā, kā arī nodrošināt Objekta apbraukšanai/materiālu pārvadāšanai izmantoto ceļu uzturēšanu;
5.1.4. pēc būvdarbu pabeigšanas (līdz Objekta nodošanai ekspluatācijā) izvest no Objekta teritorijas Darbu izpildes gaitā radušos būvgružus, darba inventāru un aprīkojumu, sakopt Objekta teritoriju;
5.1.5. komunicēt ar masu informācijas līdzekļiem Izpildītājs un tā darbinieki drīkst tikai saskaņojot to ar Pasūtītāju un Projekta īstenotāju;
5.1.6. uz pirmo Darba vadības apspriedi iesniegt Pasūtītājam un Projekta īstenotājam sarakstu ar visiem apakšuzņēmējiem, kas strādās Objektā. Ja Darba izpildes laikā mainās apakšuzņēmēji vai tiek piesaistīti jauni apakšuzņēmēji, Izpildītājs par to informē Pasūtītāju un Projekta īstenotāju Līguma 8. punktā noteiktajā kārtībā;
5.1.7. nekavējoties pārtraukt Darbu un ziņot Pasūtītājam, Projekta īstenotājam un Jelgavas valstspilsētas pašvaldības iestādes “Digitālais centrs” Pašvaldības operatīvās informācijas centra Informācijas aprites un analīzes nodaļas datu operatoram (tālrunis 8787), atrodot Objektā:
5.1.7.1.  vēsturiskas vai kādas citas nozīmīgas vērtības (turpmāk - Atradumi). Atradumu konstatēšanas gadījumā Izpildītājam jāievēro Pasūtītāja un Projekta īstenotāja dotās instrukcijas. Visi minētie šāda veida Atradumi ir Projekta īstenotāja īpašums;
5.1.7.2. jebkādus sprādzienbīstamus priekšmetus.
5.1.8. 3 (trīs) darba dienu laikā pēc atzīmes saņemšanas par būvdarbu nosacījumu izpildi iesniegt Pasūtītājam līguma kopiju, uzrādot oriģinālu ar atkritumu apsaimniekotāju, kurš Valsts vides dienestā ir saņēmis atbilstošu atļauju būvniecības darbu laikā radušos būvniecības atkritumu (t.sk. noņemto nederīgo asfaltbetonu un betonu, nereģenerētus būvniecības atkritumus saturošu grunti u.c. veida atkritumu) savākšanai. Atkritumu apsaimniekošanu Izpildītājam jānodrošina tā, lai netiktu apdraudēta cilvēku dzīvība un veselība, kā arī personu manta, un tā nedrīkst negatīvi ietekmēt vidi;
5.1.9. nekavējoties informēt Pasūtītāju un Projekta īstenotāju, ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.2. Pasūtītāja un Projekta īstenotāja saistības:
5.2.1. Pasūtītājs vai Projekta īstenotājs ir tiesīgs gadījumos, kad Izpildītājs neievēro normatīvo aktu vai Līguma noteikumus, apturēt Darbu izpildi, rakstiski par to informējot visas Puses, līdz konstatēto neatbilstību novēršanai, un par šo kavējumu Izpildītājam nepienākas kompensācija;
5.2.2. Pasūtītājs, Projekta īstenotājs un tā pārstāvji ir tiesīgi ierasties Objektā un kontrolēt Darba izpildes procesu, nebrīdinot par to Izpildītāju. Pasūtītājs un Projekta īstenotājs nodrošina, ka, ieejot un atrodoties Objektā, tiks ievēroti Izpildītāja un normatīvajos aktos noteiktie drošības pasākumi;
5.2.3. Pasūtītājs pieņem izpildīto Darbu un apmaksā to saskaņā ar Līguma nosacījumiem.
5.3. Puses savstarpēji ir atbildīgas par otrai Pusei, kā arī trešajām personām nodarītajiem zaudējumiem, ja tie radušies vienas Puses vai tās darbinieku, kā arī šīs Puses līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

6. SADARBĪBA
6.1. Visos ar Darba veikšanu saistītajos jautājumos Izpildītājs sadarbojas ar Pasūtītāju un/vai Projekta īstenotāju un/vai to Projektu vadītājiem.
6.2. Ar Līguma izpildi un Pušu sadarbību saistītie dokumenti jāizdod rakstveidā. Dokumentu ātrākai apritei tiek izmantots elektroniskais pasts: Izpildītāja ……., Pasūtītāja …….. un Projekta īstenotāja ………..
6.3. Paziņojumi un informēšana:
6.3.1. par apstākļiem, kas var ietekmēt Darbu kvalitāti, apjomus, termiņus, tai skaitā, izmaiņas Darbu izpildes kalendārajā grafikā vai Līgumcenā, Izpildītājam nekavējoties, bet ne vēlāk kā nākamajā darba dienā līdz plkst. 12:00, kad tas uzzināja, jāinformē Pasūtītājs un Projekta īstenotājs, nosūtot attiecīgu iesniegumu uz Līguma 6.2. apakšpunktā norādītajiem e-pastiem;
6.3.2. ar drošu elektronisko parakstu parakstīts iesniegums ar visiem nepieciešamajiem saskaņojumiem jāiesniedz Pasūtītāja Projekta vadītājam 1 (vienas) darba dienas laikā pēc tā nosūtīšanas uz e-pastu. Pasūtītājs Iesniegumu izskata un atbild Izpildītājam 3 (trīs) darba dienu laikā pēc tā saņemšanas, bet steidzamos gadījumos līdz nākamās darba dienas plkst. 16:00;
6.3.3. Izpildītājs ir tiesīgs veikt tikai tādas izmaiņas, kas ir iesniegtas Pasūtītājam Līguma 6.3.1. un 6.3.2. apakšpunktā noteiktajā kārtībā un, ko Pasūtītājs un Projekta īstenotājs ir saskaņojis;
6.3.4. Izpildītājam pirms materiāla pielietošanas tas rakstiski jāsaskaņo ar Atbildīgo būvuzraugu un jāiesniedz apstiprināšanai Pasūtītājam vismaz 10 (desmit) darba dienas pirms attiecīgā materiāla pielietošanas Objektā. Izpildītājs ir tiesīgs pielietot tikai tos materiālus, kas ir saskaņoti un apstiprināti šajā apakšpunktā noteiktajā kārtībā un kas tika norādīti Izpildītāja piedāvājumā Atklātam konkursam;
6.3.5. gadījumā, ja Izpildītājs vēlas nomainīt Izpildītāja piedāvājumā norādīto materiālu, Izpildītājam tas jāsaskaņo Līguma 6.3.4. apakšpunktā norādītajā kārtībā, kā arī iesniegumā jānorāda objektīvs pamatojums un nomaināmā materiāla un piedāvātā materiāla sastāva, funkcionālo un citu īpašību salīdzinājums. Pasūtītājs pamatojumu materiāla nomaiņai izskatīs tikai pēc Atbildīgā būvuzrauga attiecīga saskaņojuma atbilstoši normatīvo aktu prasībām.
6.4. Darba vadības apspriedes:
6.4.1. Pasūtītājs un Projekta īstenotājs rīko Darba vadības apspriedes pēc nepieciešamības. Pirmā Darba vadības apspriede sasaucama ne vēlāk kā 3 (trīs) darba dienas pirms Darbu uzsākšanas;
6.4.2. Darba vadības apspriedes vada un protokolē Atbildīgais būvuzraugs, un nākamajā darba dienā līdz plkst. 16:00 nosūta uz e-pastu protokolu visiem apspriedes dalībniekiem, kuri izskata protokolu un 2 (divu) darba dienu laikā izsūta to visiem apspriedes dalībniekiem ar savu akceptu vai precizējumiem. Atbildīgais būvuzraugs apkopo apspriedes dalībnieku saņemto informāciju un līdz nākamajai apspriedei sagatavo protokolu parakstīšanai. Apspriedes protokols ir saistošs visām Objekta būvniecībā iesaistījām Pusēm un Pušu pārstāvjiem;
6.4.3. Darba vadības apspriedēs piedalās Izpildītāja Atbildīgais būvdarbu vadītājs (norādīts Izpildītāja piedāvājumā Atklātam konkursam un Līguma 17.5. apakšpunktā) un Līguma 17.4. apakšpunktā norādītais speciālists, Pasūtītāja pārstāvji, Projekta īstenotāja pārstāvji, Atbildīgais būvuzraugs, Autoruzraugs un citas personas pēc nepieciešamības;
6.4.4. par pirmo Darba vadības apspriedes vietu un laiku, kā arī katras nākamās Darba vadības apspriedes vietu un laiku, Izpildītāju un citas pieaicināmās personas informē Projekta īstenotājs, nosūtot informāciju uz Līguma 6.2. apakšpunktā norādītajiem e-pastiem;
6.4.5. Darba vadības apspriedēs izskata ar Darbu izpildi saistītās Darbu organizācijas jautājumus, risinājumus, izmaiņas, papildinājumus, paveiktos un atlikušos darbus, Darbu izpildes kalendārā grafika izpildi, u.c. jautājumus.
6.5. Atbildīgajam būvdarbu vadītājam (vai atbilstoši sertificētam būvdarbu vadītāja aizvietotājam, kurš ir saskaņots ar Pasūtītāju) jāatrodas Objektā visā Darbu veikšanas darba laikā. Atbildīgo būvdarbu vadītāju vai citus atbildīgos speciālistus aizvietot uz laiku ir atļauts tikai rakstiski saskaņojot ar Pasūtītāju un Projekta īstenotāju, un to kvalifikācijai un pieredzei jāatbilst Atklātā konkursa nolikumā noteiktajām prasībām.
6.6. Izpildītājs Objektā nodrošina Atbildīgajam būvuzraugam un būvuzraugiem saviem inženiertehniskajiem darbiniekiem līdzvērtīgus darba apstākļus, ja Tehniskajā specifikācijā nav noteikts citādi.
7. OBJEKTA UN APBRAUCAMO CEĻU UZTURĒŠANA
7.1. Izpildītājs par saviem līdzekļiem veic Objekta apbraucamo ielu/ceļu ikdienas uzturēšanas darbus (bedrīšu remonts, seguma atputekļošana un tīrīšana utt.) (arī tajos gadījumos, ja tas nav paredzēts Būvniecības koptāmēs (4. pielikums) līdz Objekta nodošanas - pieņemšanas akta  trīspusējai parakstīšanai.
7.2. Izpildītājam Līguma darbības laikā par saviem līdzekļiem jānodrošina materiālu pārvadāšanai izmantoto ceļu uzturēšana un remonts, lai nepasliktinātu ceļu seguma stāvokli.

8. IZPILDĪTĀJA PERSONĀLS UN APAKŠUZŅĒMĒJI
8.1. Apakšuzņēmēju saraksts:
8.1.1. pēc Līguma noslēgšanas un uz pirmo Darba vadības apspriedi, Izpildītājs iesniedz Pasūtītājam un Projekta īstenotājam Darbu izpildē iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, tam nododamo Darbu daļu – darbu nosaukumus un izpildāmā darba apjomu no Būvniecības koptāmes (4. pielikums) naudas izteiksmē, ciktāl, minētā informācija ir zināma. Sarakstā norāda arī apakšuzņēmēja apakšuzņēmējus;
8.1.2. Līguma izpildes laikā Izpildītājs paziņo Pasūtītājam un Projekta īstenotājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmējiem, kuri tiek vēlāk iesaistīti Darbu izpildē;
8.1.3. apakšuzņēmēja, kura veicamās Darba daļas vērtība visa Līguma darbības laikā ir mazāka par 10 000 euro (desmit tūkstoši euro), nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 7 (septiņas) dienas iepriekš rakstiski ir paziņojis Pasūtītājam un Projekta īstenotājam par tā maiņu vai jaunu apakšuzņēmēju piesaistīšanu, iesniedzot Pasūtītājam un Projekta īstenotājam informāciju par apakšuzņēmēju, tam nododamo Darbu daļu un norādot izpildāmā darba apjomu no “Būvniecības koptāmes” (4. pielikums) naudas izteiksmē.
8.2. Izpildītājs nav tiesīgs bez saskaņošanas ar Pasūtītāju un Projekta īstenotāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos.
8.3.  Pasūtītājs un Projekta īstenotājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Atklāta konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. Pasūtītājs un Projekta īstenotājs var prasīt personāla un apakšuzņēmēja viedokli par nomaiņas iemesliem.
8.4. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Darba daļas vērtība Līguma darbības laikā ir 10 000 euro (desmit tūkstoši euro) vai lielāka, vai jauna apakšuzņēmēja iesaistīšanu, kura veicamā Darba daļas vērtība plānota 10 000 euro (desmit tūkstoši euro) vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Darba daļu – darbu nosaukumus un izpildāmā darba apjomu no “Būvniecības koptāme” (4. pielikums) naudas izteiksmē, un jāsaņem rakstveida piekrišana no Pasūtītāja un Projekta īstenotāja.
8.5. Pasūtītājs un Projekta īstenotājs nepiekrīt Izpildītāja piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
8.5.1. Izpildītāja piedāvātais personāls vai apakšuzņēmējs neatbilst tām Atklāta konkursa dokumentos noteiktajām prasībām, kas attiecas uz Izpildītāja personālu vai apakšuzņēmēju;
8.5.2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību Atklātā konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Atklātā konkursā izraudzītais pretendents atsaucies, apliecinot savu atbilstību Atklātā konkursā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Atklātā konkursā;
8.5.3. piedāvātais apakšuzņēmējs, kura izpildāmo Darbu vērtība ir vismaz 10 000 euro (desmit tūkstoši euro), atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Atklātā konkursā;
8.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Atklātā konkursa dokumentos noteiktajiem piedāvājuma izvērtēšanas kritērijiem.
8.6. Pasūtītājs un Projekta īstenotājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Atklātā konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Projekta īstenotājs pārbauda saskaņā ar Publisko iepirkumu likuma 62. panta piekto daļu.
8.7. Projekta īstenotājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Projekta īstenotājs nosacījumu pārbaudi saskaņā ar Līguma 8.5. apakšpunktu veic uz attiecīgā lēmuma pieņemšanas dienu.
8.8. Pasūtītājs, Projekta īstenotājs un Izpildītājs ir tiesīgi slēgt četrpusēju vienošanos ar Līguma izpildē iesaistītajiem apakšuzņēmējiem.

9. DARBA NODOŠANAS UN PIEŅEMŠANAS KĀRTĪBA
9.1. Izpildītājs līdz kārtējā mēneša 10. (desmitajam) datumam iesniedz, nosūtot elektroniski, Pasūtītājam un Projekta īstenotājam uz e-pastu un Atbildīgajam būvuzraugam uz e-pastu Būvdarbu izpildes aktu par iepriekšējā mēneša laikā izpildīto Darbu apjomu un izmaksām. Atbildīgais būvuzraugs pārbauda Izpildītāja iesniegto Būvdarbu izpildes aktu 5 (piecu) darba dienu laikā pēc tā saņemšanas, to apstiprina vai kopā ar pretenziju par veicamajiem labojumiem atdod Izpildītājam.
9.2. Pasūtītājs 20 (divdesmit) darba dienu laikā no Līguma 9.1. apakšpunktā minēto dokumentu saņemšanas dienas pieņem Darbus un paraksta Būvdarbu izpildes aktu vai nepieņem Darbus un iesniedz Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu vai ar Atbildīgo būvuzraugu saskaņotu Defektu aktu, ja nepilnības ir saistītas ar Darbu kvalitāti.
9.3. Ja Pasūtītājs Līguma 9.2. apakšpunktā minētājā termiņā neparaksta Būvdarbu izpildes aktu vai neiesniedz Izpildītājam rakstisku pretenziju vai ar Atbildīgo būvuzraugu saskaņotu Defektu aktu, uzskatāms, ka Pasūtītājs pieņēmis izpildītos Darbus. Ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti. Pēc defektu novēršanas izpildītos Darbus ietver nākamā mēneša Būvdarbu izpildes aktā.
9.4. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Izpildītājs 10 (desmit) darbdienu laikā no Defektu akta saņemšanas dienas iesniedz Pasūtītājam Atbildīgā būvdarbu vadītāja parakstītus rakstiskus iebildumus pret Defektu aktā norādītajām nepilnībām.
9.5. Ja Pasūtītājs nepiekrīt Izpildītāja Atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Darbu apjomiem vai defektiem būves konstrukcijās, Pasūtītājam ir pienākums pasūtīt būves ekspertīzi par veikto Darbu kvalitāti. Ekspertīzes uzdevums ir novērtēt faktiski izpildīto Darbu apjomu, atbilstību Būvprojektam, atbilstošo būvizstrādājumu un tiem atbilstošās iestrādes tehnoloģijas piemērošanu. Par vienas Puses piedāvātā eksperta kandidatūru otra Puse izsaka viedokli rakstveidā 3 (trīs) darbdienu laikā no attiecīgās puses uzaicinājuma saņemšanas. Ja Puses nevar vienoties par eksperta kandidatūru, ekspertu nosaka Pasūtītājs.
9.6. Ja būves ekspertīze neapstiprina Pasūtītāja Defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.
9.7. Ja būves ekspertīze apstiprina Pasūtītāja norādītos defektus, Izpildītājs sedz ar būves ekspertīzi saistīto izdevumus.
9.8. Ja Izpildītājs piekrīt Defektu aktā Pasūtītāja norādītajām nepilnībām vai ekspertīze apstiprina Defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka Atbildīgais būvuzraugs.
9.9. Būvdarbu izpildes akta parakstīšana neatņem Pasūtītājam tiesības Līguma spēkā esības laikā vai garantijas termiņa laikā izteikt pretenzijas par izpildīto Darbu defektiem, un Izpildītājam ir pienākums novērst Defektu aktā norādītos vai garantijas laikā pieteiktos Darbu defektus par saviem līdzekļiem.
10. DARBU PABEIGŠANA, IZPILDDOKUMENTĀCIJAS NODOŠANA
10.1. Darbu pabeigšanu Objektā noformē ar visu Pušu parakstītu Objekta nodošanas un pieņemšanas aktu, ko Puses sagatavo pēc Darbu pabeigšanas Objektā, tai skaitā pēc konstatēto neatbilstību novēršanas un Objekta nodošanas ekspluatācijā.
10.2. Līgumā un normatīvajos aktos noteiktās izpilddokumentācijas iesniegšanu Pasūtītājs noformē ar abpusēji parakstītu izpilddokumentācijas pieņemšanas – nodošanas aktu.
10.3. Ar šo Līgumu Izpildītājs ir pilnvarots Pasūtītāja vārdā ar iesniegumu vērsties institūcijās, kuras ir izdevušas tehniskos vai īpašos noteikumus, un saņemt institūciju atzinumus par Darbu pabeigšanu Objektā, to atbilstību tehniskajiem vai īpašajiem noteikumiem un normatīvo aktu prasībām.

11. DARBU APJOMU UZMĒRĪŠANA
11.1. Izpildītājam jāveic izpildīto Darbu apjomu uzmērīšanu digitālā formā atbilstoši Ministru kabineta 2012. gada 24. aprīļa noteikumiem Nr. 281 ”Augstas detalizācijas topogrāfiskās informācijas un tās centrālās datubāzes noteikumi” un Jelgavas pilsētas pašvaldības 2020. gada 24. septembra saistošajiem noteikumiem Nr. 20-31 “Par augstas detalizācijas topogrāfiskās informācijas aprites kārtību Jelgavas pilsētā” un Būvprojektam, ievērojot šādas prasības:
11.1.1. Objekta uzmērīšana jāveic, pieaicinot sertificētu mērnieku vai licencētu organizāciju;
11.1.2. jāsagatavo aktuāls topogrāfiskais plāns, ko apliecinājis sertificēts mērnieks un kas saskaņots ar inženierkomunikāciju turētājiem un akceptēts Jelgavas valstspilsētas pašvaldības iestādes “Centrālā pārvalde”  Būvvaldē;
11.1.3. izpilduzmērījumos jāiekļauj visu izbūvēto Darbu apjoms;
11.1.4. jāapkopo un jāiesniedz Pasūtītājam un Projekta īstenotājam par visu nododamo Objektu izpilduzmērījumus vienā failā AutoCad programmas vidē, elektronisko datu nesējā un 1 (vienu) oriģinālu papīra formātā M1:500.

12. LĪGUMSODS
12.1. Ja Pasūtītājs noteiktajā laikā neveic maksājumus par Darbu, Izpildītājam ir tiesības prasīt līgumsodu 0,1% (viena desmitā daļa procenta) apmērā no neveiktā maksājuma (parāda) par katru kavējuma dienu, bet kopsummā ne vairāk kā 10% (desmit procenti) no neveiktā maksājuma. Pasūtītājs nemaksā līgumsodu, ja maksājumu kavējums radies no tā neatkarīgu iemeslu dēļ.
12.2. Ja paredzētie Darbi netiek uzsākti, veikti un/vai pabeigti Līgumā un/vai Darbu izpildes kalendārajā grafikā noteiktā termiņā, Pasūtītājam ir tiesības prasīt līgumsodu 0,1% (viena desmitā daļa procenta) apmērā no Līgumcenas par katru nokavēto dienu, bet kopsummā ne vairāk kā 10% (desmit procenti) no Līgumcenas.
12.3. Pasūtītājam ir tiesības prasīt līgumsodu no Izpildītāja par satiksmes organizācijas un darba vietas aprīkojuma shēmas vai normatīvo aktu neievērošanu, ja šāds pārkāpums konstatēts ar Pasūtītāja vai Atbildīgā būvuzrauga sastādītu aktu 200,00 euro (divi simti euro) apmērā par katru gadījumu.
12.4. Par Atbildīgā būvdarbu vadītāja (vai ar Pasūtītāju un Projekta īstenotāju saskaņota tā aizvietotāja) neatrašanos Objektā Darbu izpildes darba laikā Pasūtītājam ir tiesības prasīt līgumsodu no Izpildītāja 100,00 euro (viens simts euro) apmērā par katru gadījumu.
12.5. Pasūtītājam, konstatējot Būvprojektam un/vai normatīvo aktu prasībām neatbilstošu vai saskaņā ar Līguma 6.3.4. vai 6.3.5. apakšpunktu bez Pasūtītāja apstiprinājuma materiālu pielietošanu, ir tiesības pieprasīt Izpildītājam samaksāt līgumsodu 250,00 euro (divi simti piecdesmit euro) apmērā par katru gadījumu un pieprasīt veikt materiāla nomaiņu.
12.6. Pasūtītājam ir tiesības prasīt līgumsodu no Izpildītāja par darba aizsardzības prasību neievērošanu, veicot Darbus Objektā, ja šāds pārkāpums konstatēts ar Pasūtītāja vai Atbildīgā būvuzrauga sastādītu aktu, 200,00 euro (divi simti euro) apmērā par katru gadījumu.
12.7. Ja Izpildītājs Darbu izpildē neiesaista apakšuzņēmēju/s, uz kura/u iespējām Atklātā konkursā Izpildītājs balstījies, lai apliecinātu savas kvalifikācijas atbilstību Atklātā konkursa nolikumā noteiktajām prasībām, atbilstoši tam apjomam un kārtībai, kādu norādījis Atklātā konkursa laikā, vai nav iesniedzis iesniegumu par šādu apakšuzņēmēju nomaiņu pret līdzvērtīgu Līgumā noteiktajā kārtībā, tad Pasūtītājs piemēro līgumsodu 10% (desmit procentu) apmērā no Līgumcenas.
12.8. Pasūtītājam ir tiesības prasīt līgumsodu no Izpildītāja 100,00 euro (viens simts euro) apmērā par jebkuru citu Pasūtītāja konstatēto un ar aktu fiksēto gadījumu, kad Izpildītājs nav veicis Līgumā paredzētos pienākumus.
12.9. Līgumsoda samaksa neatbrīvo Puses ar Līgumu uzņemto saistību turpmākas pildīšanas.
12.10. Līgumsodu kopējā vērtība, neskaitot līgumsodu par saistību neizpildīšanu noteiktajā termiņā, nepārsniedz 10% (desmit procentus) no Līguma 2.1. apakšpunktā noteiktās Līgumcenas.
12.11. Līgumsodu un zaudējumus uz Darbu defekta akta pamata Izpildītājs samaksā Pasūtītājam 20 (divdesmit) darba dienu laikā no pretenzijas saņemšanas dienas vai Pasūtītājs atskaita no Izpildītājam paredzētā maksājuma.

13. GARANTIJAS SAISTĪBU NODROŠINĀJUMS UN DARBA KVALITĀTES GARANTIJAS NOTEIKUMI
13.1. Darbu kvalitātes garantijas termiņš ir cipariem un vārdiem mēneši no Objekta nodošanas ekspluatācijā, ko apliecina izdotais “Akts par būves pieņemšanu ekspluatācijā”. Garantijas termiņā konstatētos Darbu defektus Izpildītājs novērš par saviem līdzekļiem Pasūtītāja vai Projekta īstenotāja noteiktā termiņā.
13.2. Garantijas laikā Izpildītājam vai viņa norādītajam speciālistam jāpiedalās Objekta apsekošanā kopā ar Pasūtītāju un Projekta īstenotāju. Par Objekta apsekošanas datumu un laiku Pasūtītājs vai Projekta īstenotājs informē Izpildītāju 5 (piecas) darba dienas iepriekš, nosūtot informāciju uz Līguma 6.2. apakšpunktā norādīto e-pastu.
13.3. Apsekojot Objektu garantijas laikā, Pasūtītājs vai Projekta īstenotājs sagatavo Objekta apsekošanas aktu, kurā norāda konstatētos Darbu defektus un to novēršanas termiņu. Objekta apsekošanas aktu paraksta visu Pušu pārstāvji, kas piedalās apsekošanā.
13.4. Izpildītājam ir pienākums konstatētos Darbu defektus novērst Objekta apsekošanas aktā noteiktajā termiņā, kas nevar būt īsāks par 14 (četrpadsmit) dienām, izņemot gadījumus, kad Darbu defekti apdraud satiksmes drošību. Pusēm vienojoties, šis termiņš var tikt pagarināts, jo īpaši tad, ja Darbu defektu novēršanai nepieciešamo materiālu piegādi nodrošina Izpildītāja apakšuzņēmēji un/vai Darbu defektu novēršana nav iespējama nepiemērotu laika apstākļu dēļ.
13.5. Izpildītājs pēc Objekta apsekošanas aktā norādīto Darbu defektu novēršanas, informē par to Pasūtītāju un Projekta īstenotāju nosūtot informāciju un novērstā Darbu defekta fotofiksāciju uz Līguma 6.2. apakšpunktā norādīto e-pastu.
13.6. Ja Izpildītājs nenovērš Darbu defektus Objekta apsekošanas aktā noteiktajā termiņā vai atsakās tos novērst, Pasūtītājs var nolīgt citu komersantu Darbu defektu novēršanai, un Izpildītājam jāsedz konstatēto Darbu defektu novēršanas izmaksas. Par lēmumu veikt Darbu defektu novēršanu nolīgstot citu komersantu, Pasūtītājs informē Izpildītāju 3 (trīs) darba dienas iepriekš.
13.7. Garantijas saistību nodrošinājuma apmērs ir 5% (piecu procentu) apmērā no Līgumcenas.
13.8.  Garantijas saistību nodrošinājuma veids:
13.8.1. Bankas garantija;
13.8.2. pirmā pieprasījuma garantijas apdrošināšanas līgums.
13.9. Pasūtītājs nepieņems apdrošināšanas līguma, ja tas neatbilst pirmā pieprasījuma garantijas apdrošināšanas līguma prasībām.
13.10. Garantijas saistību nodrošinājumu Izpildītājs iesniedz Pasūtītājam un Projekta īstenotājam, nosūtot attiecīgo dokumentu uz Līguma 6.2. apakšpunktā norādīto e-pastu. Dokuments, kas apliecina garantijas saistību nodrošinājumu, jāiesniedz pēc Akta par būves pieņemšanu ekspluatācijā izdošanas, bet ne vēlāk kā līdz Līguma saistību izpildes nodrošinājuma spēkā esamības gala termiņam.
13.11. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā minimālā garantijas termiņa daļu, nosakot to līdz 2% (diviem procentiem) no Līgumcenas, ja garantijas termiņa pirmajos divos gados nav konstatēti Darbu defekti vai Izpildītājs, Pasūtītājs un Projekta īstenotājs ir vienojušies par pieteikto Darbu defektu novēršanas termiņu.

14. CIVILTIESISKĀS ATBILDĪBAS APDROŠINĀŠANA UN DARBA AIZSARDZĪBA
14.1. Līdz Darba uzsākšanas brīdim Izpildītājs par saviem līdzekļiem noslēdz darbu vadītāja būvspeciālista civiltiesiskās apdrošināšanas līgumu un Darbu veicēja civiltiesiskās atbildības apdrošināšanas līgumu atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” par visu Darbu un garantijas laiku, turpmāk –Apdrošināšanas līgums.
14.2. Gadījumā, ja uz Līguma parakstīšanas dienu Izpildītājam ir spēkā esošs Apdrošināšanas līgums, bet tā termiņš ir īsāks par Darba vai garantijas laika termiņu, tad Izpildītājam ir pienākums spēkā esošā Apdrošināšanas līguma darbības pēdējā dienā iesniegt Pasūtītājam un Projekta īstenotājam jaunu Apdrošināšanas līgumu ar beigu termiņu līdz garantijas laika termiņa beigām.
14.3. [bookmark: _Ref89499134]Izpildītājs ir atbildīgs par visu Objektā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem, tai skaitā, Izpildītājs veic iepriekšēju paziņojumu Valsts darba inspekcijai par Darbu veikšanu, ja to nosaka normatīvie akti. Līdz Darbu uzsākšanai Izpildītājs izstrādā darba aizsardzības plānu. Ja nepieciešamā informācija ir iekļauta citos būvniecības dokumentos vai Būvprojekta rasējumos, darba aizsardzības plānā var būt tikai norādes uz vietu, kur var atrast informāciju.
14.4. Izpildītājs nodrošina Ministru kabineta 2003. gada 25. februāra noteikumos Nr. 92 “Darba aizsardzības prasības, veicot būvdarbus” noteikto prasību ievērošanu, pieaicinot vadošo darbinieku darba aizsardzības organizēšanā un par Darba aizsardzības koordinatoru Līguma izpildes laikā nozīmē vārds, uzvārds, tālr. nr.: ….., e-pasts: ……..

15. LĪGUMA GROZĪŠANA
15.1. Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi), ievērojot Publisko iepirkumu likuma 61. panta prasības, un ja veiktie grozījumi atbilst kaut vienam no šādiem gadījumiem:
15.1.1. grozījumi ir nebūtiski;
15.1.2. grozījumi ir būtiski un tie ir paredzēti Līgumā;
15.1.3. grozījumi tiek izdarīti Līguma 15.4. apakšpunktā minētajā gadījumā neatkarīgi no tā, vai tie ir būtiski vai nebūtiski.
15.2.Līguma grozījumi ir būtiski jebkurā no šādiem gadījumiem:
15.2.1.grozītie Līguma noteikumi, ja tie būtu bijuši paredzēti iepirkuma dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli iepirkumā;
15.2.2.Līgumā ietver papildu Darbus, ko neparedz sākotnēji noslēgtais Līgums;
15.2.3.iepirkumā izraudzīto pretendentu (Izpildītāju) aizstāj ar citu Izpildītāju.
15.3.Būtiski Līguma grozījumi ir pieļaujami šādos gadījumos:
15.3.1.iepirkuma dokumenti un Līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem Līguma izpildes aspektiem;
15.3.2.Pasūtītājam un/vai Projekta īstenotājam ir nepieciešami papildu Darbi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā veiktajiem Darbiem, vai Izpildītāja maiņa radītu ievērojamas grūtības, nepārsniedzot Publisko iepirkumu likuma 61. panta ceturtajā daļā noteikto apmēru secīgi veiktajiem grozījumiem;
15.3.3.grozījumi ir nepieciešami tādu iemeslu dēļ, kurus Pasūtītājs un/vai Projekta īstenotājs iepriekš nevarēja paredzēt, nepārsniedzot Publisko iepirkumu likuma 61. panta ceturtajā daļā noteikto apmēru secīgi veiktajiem grozījumiem;
15.3.4.iepirkumā izraudzīto pretendentu (Izpildītāju) aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Izpildītājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkuma likuma 42. panta otrajā daļā paredzētie izslēgšanas noteikumi, kurus Projekta īstenotājs sākotnēji ietvēris paziņojumā par līgumu vai Atklāta konkursa dokumentos.
15.4.Līguma izpildes laikā var tikt veikti grozījumi saskaņā ar Publisko iepirkumu likuma 61. panta piektās daļas nosacījumiem, nepārsniedzot 15% (piecpadsmit procentus) no sākotnējās samaksas par Darbu izpildi, ja tie ir pamatoti ar objektīvu nepieciešamību, ekonomiski pamatoti, vērsti uz efektivitātes un līguma kvalitātes uzlabošanu.
15.5.Līguma grozījumus noformē ar rakstveida vienošanos, kas tiek numurēta, un pēc visu Pušu parakstīšanas kļūst par Līguma neatņemamu sastāvdaļu.

16. LĪGUMA DARBĪBAS IZBEIGŠANA
16.1.Izpildītājam ir tiesības vienpusēji izbeigt Līguma darbību, ja Pasūtītājs neveic maksājumus un līgumsods sasniedz 10% (desmit procentus) no Līgumcenas.
16.2.Pasūtītājam, saskaņojot ar Projekta īstenotāju, ir tiesības vienpusēji izbeigt Līguma darbību gadījumos, ja:
16.2.1.Izpildītājs Līgumā noteiktajā termiņā neiesniedz Līgumā noteiktos dokumentus vai neuzsāk Darbus, saskaņā ar Līguma 4.4. apakšpunkta nosacījumiem;
16.2.2.atkārtoti konstatētas neatbilstības Līguma nosacījumiem vai normatīvo aktu prasībām, par kurām ir piemērots līgumsods;
16.2.3.Izpildītājs neveic Līgumā paredzētās pārbaudes vai veiktās pārbaudes rāda, ka Darbi tiek pildīti kvalitātē, kas neatbilst Līgumā noteiktajām prasībām un Izpildītājs konstatētās neatbilstības nenovērš pēc Pasūtītāja vai Projekta īstenotāja pieprasījuma;
16.2.4.Izpildītājs nepamatoti neveic Darbu Objektā 3 (trīs) darba dienas pēc kārtas;
16.2.5.Izpildītājs kavē Darba pabeigšanu ilgāk par 10 (desmit) dienām;
16.2.6.Izpildītājs neuztur spēkā Līgumā pieprasītās apdrošināšanas vai garantijas;
16.2.7. ir pasludināts Izpildītāja maksātnespējas process, ierosināts tiesiskās aizsardzības process, apturēta vai pārtraukta tā saimnieciskā darbība, uzsākta bankrota procedūra;
16.2.8.konstatēts Publisko iepirkumu likuma 64. panta pirmajā daļā noteiktais gadījums;
16.2.9.Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
16.2.10.	Izpildītājs nodrošina, ka līguma izpildē tiek ievērotas piemērojamās Eiropas Savienības un Latvijas Republikas starptautisko un nacionālo sankciju prasības, tai skaitā attiecībā uz Krievijas Federācijas un Baltkrievijas Republikas izcelsmes precēm, pakalpojumiem un sankcionētām personām. Šī pienākuma pārkāpums uzskatāms par būtisku līguma pārkāpumu un dod Pasūtītājam tiesības vienpusēji atkāpties no līguma.
16.3.Tiesību vienpusēji izbeigt Līgumu var pielietot, ja Puse ir paziņojusi par iespējamo vai plānoto Līguma izbeigšanu otrai Pusei, un tā nav novērsusi vai nevar novērst Līguma izbeigšanas pamatu paziņojumā noteiktajā termiņā (ja tas bija noteikts paziņojumā). Ar drošu elektronisko parakstu parakstīts paziņojums tiek nosūtīts uz Līguma 6.2. apakšpunktā norādīto Puses e-pastu.
16.4.Līgums ir uzskatāms par izbeigtu, ja Puse neceļ iebildumus līdz paziņojumā, kas nosūtīts Līguma 16.3. apakšpunktā noteiktajā kārtībā, norādītajam termiņam.
16.5.Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma izbeigšanai no Izpildītāja puses.
16.6. Līguma izbeigšanas gadījumā Pasūtītājs vai Projekta īstenotājs uzdod un Izpildītājs ne vēlāk kā 5 (piecu) darba dienu laikā veic darbus, kas pamatoti ar nepieciešamību saglabāt Objekta konstrukcijas un nodrošināt ceļu satiksmes, gājēju un apkārtējās vides drošību.
16.7.Līguma izbeigšanas gadījumā pirms noteiktā termiņa Puses paraksta Būvdarbu izpildes aktu, ko sagatavo Izpildītājs un iesniedz Pasūtītājam izvērtēšanai. Pēc izpilddokumentācijas sagatavošanas, nodošanas Pasūtītājam un paveikto Darbu novērtēšanas Puses paraksta Būvdarbu izpildes aktu.
16.8.Puses var izbeigt Līgumu savstarpēji rakstveidā vienojoties.

17. PROJEKTA VADĪTĀJI UN ATBILDĪGAIS BŪVDARBU VADĪTĀJS
17.2. Līguma izpildi Projekta īstenotāja vārdā vada amata nosaukums, vārds, uzvārds, tālr.nr. ……, e-pasts: ……....
17.3. Projekta īstenotājs par Būvniecības procesa vadītāju Līguma izpildes laikā nozīmē amata nosaukums, vārds, uzvārds, tālr.nr. ……, e-pasts: ……...
17.4. Līguma izpildi Pasūtītāja vārdā vada amata nosaukums, vārds, uzvārds, tālr.nr. ……, e-pasts: ……...
17.5. Līguma izpildi Izpildītāja vārdā vada vārds, uzvārds, tālr.nr. ……, e-pasts: ……...
17.6. Atbildīgais būvdarbu vadītājs vārds, uzvārds, tālr.nr. …….., e-pasts: ………..
17.7. Projekta īstenotājs pilnvaro Būvniecības procesa vadītāju parakstīt visus ar Būvdarbu izpildi saistītos dokumentus Projekta īstenotāja vārdā, Būvniecības procesa vadītāja prombūtnes laikā Būvniecības procesa vadītāja vietnieku. 
17.8. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, Būvdarbu izpildes aktu un rēķinu savlaicīgu iesniegšanu, pieņemšanu, apstiprināšanu un nodošanu apmaksai, Darba defekta akta, Objekta nodošanas un pieņemšanas akta parakstīšanu u.tml..

18. DATU AIZSARDZĪBA
18.1.	Ja Līguma izpildes laikā ir nepieciešama fizisko personu datu apstrāde, Pusēm ir tiesības tos apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk., Vispārīgās datu aizsardzības regulas prasības.
18.2. Puses apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni.
18.3. Ja Puses datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
18.4. Puses nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja Pusēm rodas pienākums no otras Puses iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Pusi, ja vien normatīvie akti to neparedz vai neaizliedz.
18.5. Pēc otras Puses vai datu subjekta pieprasījuma, ja tas iespējams, iznīcina no otras Puses iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
18.6. Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informēt par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
18.7. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
18.8. Informāciju par Jelgavas valstspilsētas pašvaldības veikto personas datu apstrādi pieejama Jelgavas valstspilsētas pašvaldības tīmekļa vietnē www.jelgava.lv, datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts: dati@jelgava.lv.

19. IEROBEŽOTAS PIEEJAMĪBAS INFORMĀCIJA
19.1.Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
19.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
19.3. Informācijas neizpaušanas noteikumi neattiecas arī uz gadījumiem, kad Latvijas Republikas tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas tiesību aktos noteiktas kompetentas institūcijas vai organizācijas, kurām uz to ir likumīgas tiesības.

20. NEPĀRVARAMA VARA
20.1.Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
20.2.Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru pieņēmusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes.
20.3.Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.

21. STRĪDU IZSKATĪŠANA
Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā.

22. CITI NOTEIKUMI
22.2. Līgums ir spēkā līdz Pušu savstarpējo saistību pilnīgai izpildei.
22.3.  Līgumā paredzētie un visi cita veida paziņojumi, rīkojumi, apstiprinājumi, apliecinājumi, saskaņojumi un lēmumi Pusēm jāizdod rakstveidā. Dokumentu ātrākai apritei, tiek izmantots elektroniskais pasts: Izpildītāja e-pasts: ….., Pasūtītāja e-pasts: ….. un Projekta īstenotāja e-pasts: .... Visi dokumenti, kas nosūtīti elektroniski, uzskatāmi par paziņotiem otrajā darba dienā pēc to nosūtīšanas. Paziņojumi, kas netiek īstenoti rakstveidā, tiek uzskatīti par spēkā neesošiem.
22.4. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma noteikumu un nosacījumu spēkā esību.
22.5. Visos jautājumos, kas nav noregulēti Līgumā, Puses vadās no Atklātā konkursa nolikuma prasībām, Izpildītāja piedāvājuma un normatīvajiem aktiem.
22.6. Pusēm ir pienākums 5 (piecu) darba dienu laikā rakstveidā brīdināt visas Līguma Puses par pilnvaroto pārstāvju maiņu, gaidāmo reorganizāciju vai likvidāciju, kā arī nekavējoties rakstveidā informēt par izmaiņām rekvizītos, statusā, kā arī, ja tiek ierosināta tiesiskās aizsardzības procesa vai maksātnespējas procesa lieta.
22.7. Parakstot Līgumu, Izpildītājs apliecina, ka uz Līguma noslēgšanas dienu Izpildītājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
22.8. Līgums sagatavots un parakstīts elektroniska dokumenta veidā, katra Puse Līgumu glabā savā lietvedībā elektroniskā dokumenta formā.
Pielikumā:
1. Būvprojekts (pieejams BIS, lietas Nr. BIS-BL-389431-8417);
2. Tehniskā specifikācija (Pievienots atsevišķā failā (.docx formātā));
3. Izpildītāja piedāvājums (Pievienots atsevišķā .zip failā);
4. Būvniecības koptāme (Pievienots atsevišķā failā (.xlsx formātā));
5. Darbu izpildes kalendārais grafiks (Pievienots atsevišķā failā (.xlsx formātā)).

23. PUŠU REKVIZĪTI UN PARAKSTI:

	
	Projekta īstenotājs
	Pasūtītājs
	Izpildītājs

	
	Jelgavas valstspilsētas pašvaldība, reģ.Nr. 40900039904
Jelgavas valstspilsētas pašvaldības iestādes “Centrālā pārvalde” personā

